اولوسلار آراسی تورک مدنیتی و ارثی فوندونون باشقانی گونای افندیئوا ایشغال آلتیندا ساخلادیغی آذربایجان شهرلرینی داغیدان و محو ائدن ائرمنیستانا رئاکسیا وئره‌رک، اولوسلار آراسی توپلومو سس‌سیز قالماماغا چاغیریب.
گونای افندیئوا ایشغالدان آزاد ائدیلمیش فضولی شهرینه سفر ائتدیگینی و اورادا قارشیلاشدیغی وضعیت‌دن دهشته گلدیگینی بیلدیریب.
فضولی‌دکی بوتون بینا‌لارین داغیلدیغینی و بیر دنه ده داغیلمامیش بینا قالمادیغینی دئین افندیئوا، "بیز دهشت‌لی منظره ایله قارشیلاشدیق. بورادا تاریخی عابده‌لر، مسجیدلر، توربه‌لر، کاروانسارا‌لار، عمارت لر محو ائدیلیب. بو قانلی جینایت‌لری تؤره‌دن‌لر اؤز جزا‌لارینی آلما‌لی، مسئولیته جلب اولونما‌لی‌دیرلار" دئییب.
قئید ائدک کی، ائرمنیستان طرفیندن 27 ایل ایشغال آلتیندا توتولان فضولی شهری 17 اوکتبردا آزاد ائدیلیب.
